Purple Mountain-Observatoire
De Purple-Mountain-Observatoire (chin.: 紫金山天文台; Pinyin: Zĭjīnshān Tiānwéntái) ass en Observatoire no bei der Stad Nanking an der Volleksrepublik China. Den Observatoire läit am ëstleche Randgebitt vun der Stad op enger Héicht vun 267 m iwwer dem Mieresspigel.

De Bau vum Observatoire huet am Joer 1929 ugefaangen. Fënnef Joer méi spéit, 1934, ass mat Observatiounen ugefaange ginn. Haut ass et e modernen astronomeschen Observatoire, deen der chineesescher Akademie vun de Wëssenschaften ënnerstallt ass.

Um Purple-Mountain-Observatoire goufen dräi Koméiten entdeckt, dorënner de periodesche Koméit 60P/Tsuchinshan. Zu den Entdeckungen zielen doriwwer eraus 147 Asteroiden, ënner anerem d'Trojaner (2223) Sarpedon, (2363) Cebriones an (2456) Palamedes, souwéi deen nom Observatoire genannten Asteroid (3494) Purple Mountain.

Entdeckt Asteroiden

Um Spaweck 
  HP vum Observatoire

Astronomesch Observatoiren